Diari Oficial de la Generalitat Valenciana


Sumari del DOGV 4248, del 14-05-2002 (2002/4798)

Notificació al senyor José L. Gomis Alemany. Referència número R-306/2001.
--------------------------------------------------------------------------

### Dades del document

Número de DOGV
:   4248

Data del DOGV
:   14-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4798


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor José L. Gomis Alemany. Referència número R-306/2001. [2002/Q4798]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor José L. Gomis Alemany, carrer de Fondó de les Neus, 3 (03033 Alacant) la resolució del recurs d'alçada amb el número de referència interna R-306/2001.
  
Resolució
  
Examinat el recurs d'alçada presentat pel senyor Manuel Perales Candela, en nom i representació de la mercantil Promociones Vives y González, SL, contra la resolució del Servei Territorial d'Arquitectura i Habitatge d'Alacant, en l'expedient DP-91/00 (03-1M-473/94).
  
Antecedents de fet
  
1. La comunitat de propietaris de l'edifici de protecció oficial situat a Alacant, carrer de l'Illa de Cuba, número 77, va presentar un escrit de denúncia contra la promotora Promociones Vives y González, SL, davant del Servei Territorial d'Arquitectura i Habitatge d'Alacant per deficiències constructives en el citat immoble, i es va enviar un perit del dit organisme que va emetre el corresponent informe pericial, i s'acordà la incoació d'expedient administratiu no sancionador.
  
2. El cap del Servei Territorial d'Arquitectura i Habitatge va dictar resolució en què va acordar l'ordre de realització de les obres de les deficiències constructives, d'acord amb l'article 111 del Reglament d'Habitatges de Protecció Oficial (RD 2.114/1968, de 24 de juliol).
  
3. Contra la dita resolució interposa recurs d'alçada dins del termini i en la forma escaient el senyor Manuel Perales Candela en nom i representació de la mercantil Promociones Vives y González, SL, amb les al·legacions que consten en aquest, i que es donen per reproduïdes en benefici de la brevetat.
  
Fonaments de dret
  
1. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
2. El que disposen els articles 107, 110, 114 i 115, de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i tramitació del recurs.
  
3. Estableix l'article 111 del Reglament d'Habitatges de Protecció Oficial (Decret 2114/1968, de 24 de juliol) que: «Si en el transcurs de cinc anys, des de la qualificació definitiva, es manifestaren vicis o defectes de la construcció que feren necessàries obres de reparació, podrà imposar-se l'execució d'aquestes al promotor».
  
Així, en el present cas s'ha iniciat expedient administratiu no sancionador d'acord amb el dit precepte que implica la responsabilitat objectiva que té el promotor, equivalent a la civil, que l'obliga a reparar els vicis o defectes en la construcció, i el confon el recurrent amb l'aspecte sancionador que implica la determinació de culpa o negligència, la qual cosa no és el cas.
  
Això significa que el promotor està obligat a l'esmena de les deficiències constructives que tinga l'immoble per ell promogut, i pot posteriorment repercutir en l'acció corresponent contra altres intervinents en el procés constructiu, i això és així per la citada responsabilitat objectiva que té enfront dels compradors dels habitatges protegides els quals tenen dret a què se'ls entregue aquests en plenes condicions d'habitabilitat, i hi ha en aquest sentit abundant jurisprudència del Tribunal Suprem, ss 02.11.2000, 07.07.2000, 15.12 i 25.05.1999, 27.07.1998, entre altres.
  
Per la qual cosa procedeix la desestimació del recurs d'alçada i es confirma la resolució del Servei Territorial d'Arquitectura i Habitatge.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor Manuel Perales Candela en nom i representació de la mercantil Promociones Vives y González, SL, contra la resolució del Servei Territorial d'Arquitectura i Habitatge d'Alacant, de data 6 de juny de 2001, que queda confirmada.
  
Contra la present resolució que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptats des de l'endemà a la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.